સત્યમના પિતાએ કહ્યું કે, “સત્યમ અન્ય બાળકો સાથે કેરી તોડવા બગીચામાં ગયો હતો. બગીચાની સંભાળ રાખતા રામાશીષ યાદવ ઉર્ફે રામા યાદવે જ મારા પુત્રને ગોળી મારી છે.” કેરી તોડતી વખતે ફાયરિંગનો અવાજ આવતા બધા બાળકો ત્યાંથી ડરીને ભાગી ગયા અને ગામલોકોને જાણ કરી. ત્યાર બાદ ગ્રામજનોએ પોલીસને ઘટનાની જાણ કરી. FIR નોંધ્યા બાદ પોલીસ રામા યાદવને પકડવા પહોંચી હતી પરંતુ તે તેના ઘરે નહોતો. બાળકનો મૃતદેહ પોસ્ટમોર્ટમ માટે મોકલાયો છે.